Afrika in my oë (afrika tema) – wolfshadowwhispers
Afrika in my oë (afrika tema)
Foto geneem te Zebra Lodge, Cullinan
Gee my die treurwilgers van Vaalrivier
As die waters blom na goeie reën
Gee my kaalvoetdroomdae
Visvang met Afrika in my oog
Gee my Hammanskraal se velde
Toe daar nog net velde was
Toe ek nog vir krimpvarkies kon lag
Pienaarsrivier kon swem
En op ‘n rots bak ‘n likkewaan
En Afrika is in my oog
Gee my Magoebaskloof
Haar mistiek en laagwolkmantel
Waar fee fluister in droommiswolk
En dennebome liefde vir my tolk
En watervalle geheime fluister
Oor Afrika in my oog
Het my siel ‘n stuk gesteel
Maar in my hart ‘n oog gelos
Op die brug was net
Afrika in my oog.
Ver suid in Knysna
Was ek ook
En verdwaal in Moeder Natuur
En Plettenbergbaai het my hart veraai
Ook Afrika in my oog hier…
In my kamer in die voorstad
Luister ek in donker nag
‘N uil roep sy nag-hoekom
En Afrika antwoord in my hart…
Vir die wat nooit ons land sal verlaat nie, die gedig vir julle
14 thoughts on “Afrika in my oë (afrika tema)”
Oktober 24, 2014 at 11:03 vm
Sjoe dis mooi geskryf Wolfie.
Oktober 24, 2014 at 11:09 vm
Dankie C! Al die plekke genoem in my gedig (behalwe die plekke in die Kaap en Hartebeespoort Dam) is plekke waar ek gebly het as kind.
Al die plekke genoem in my gedig, is plekke baie na aan my hart
Oktober 24, 2014 at 11:10 vm
Ek bly net so katspoeg van die dam af! 😉
Oktober 24, 2014 at 11:11 vm
Ek is jaloers!
Oktober 24, 2014 at 11:13 vm
Toemaar, as jy die water sien wat uit ons krane kom en waarin ons moet bad en so, sal jy nie jaloers wees nie!
Oktober 24, 2014 at 11:40 vm
Okay ek is nie meer nie hehehehehehe
Oktober 24, 2014 at 8:55 nm
Ek lief vir hierdie Afrika plek.
Oktober 24, 2014 at 10:48 nm
WIe wil nou anders hê,ne? Dit is ons hart en ons huis.
Oktober 24, 2014 at 10:39 nm
So pragtig verwoord Wolfie!!!
Pragtig hoe jy elke strofe eindig en dan die laaste strofe met
‘En Afrika antwoord in my hart’
Ons het ‘n pragtige land
Oktober 24, 2014 at 10:49 nm
Ja ek het gedink die effek om elke strofe so te eindig is cool
Oktober 25, 2014 at 8:41 vm
Jinne,dis mooi!Jy laat my skoon nostalgies en tranerig voel.
Oktober 25, 2014 at 8:44 vm
ag Dankie Perdebytjie. Dit is ‘n awesome kompliment want dan beteken dit my gevoelens in die gedig word aangevoel deurmy leser. Jy maak my dag
Ek was al by al hierdie plekke en beleef dit presies soos wat jy skryf…dus slaag hierdie gedig fantasties!
Oktober 25, 2014 at 8:59 vm